I No Gat Tok Strong Long Ol Kristen long Wokim Ol Haus Lotu, o Ol Tempel
Sapos God i no stap insait long ol samting ol han bilong ol man i wokim, olsem ol haus lotu, bilong
wanem Em i bin tok strong long ol Isrel long wokim wanpela haus long Em, olsem rait i stap pinis
insait long Hagai 1:4-9? Na sapos yumi no sapos long wokim ol haus lotu na ol tempel, yumi bai
lotuim God we?
Ol dispela i ol askim bilong ol man husat i gat wanpela tingting olsem God i bin tok strong long ol
bilipman long wokim wanpela haus long Em, na olsem dispela haus, nogut dispela em i wanpela haus
lotu o wanpela tempel, em wan tasol dispela ples stret bilong lotuim God long en.
Em i tru olsem Solomon i bin wokim wanpela tempel o wanpela haus long God. Maski em i Devit
husat i bin wokim tingting pastaim long wokim em, dispela plen i bin kamap tru long dispela taim
Solomon i bosim kingdom.
1 KING 6:1
Na em i kamap olsem long namba 480 yia bihain long ol pikinini bilong Isrel i kam ausait long hap
bilong Isip, long namba foa yia Solomon i bosim kingdom bilong Isrel, long mun Sif, dispela em i
namba tu mun, long em i stat long wokim haus bilong BIKPELA.
Ves i soim ol liklik samting tru. Solomon i bin stat long wokim haus bilong Bikpela 480 yia bihain long
ol Isrel i bin kam ausait long Isip. Em i bin kamap long yia namba foa bilong taim bilong em bilong
bosim Isrel olsem king. Na em i bin stat long mun Sip, dispela em i mun namba tu insait long kalenda
Hibru.
Taim ol i pinis long wokim em, Solomon i bin makim em long God, na i gat ol stori olsem ol i bin pilim
stap bilong God long dispela taim.
Stat long dispela taim i go, God i bin tok strong long ol Isrel long maus bilong Moses olsem wanem
taim ol bai lotuim Em, givim namba ten hap bilong ol samting, o givim ol ofa na ol sakrifais ol i kukim
long paia, ol mas go long haus bilong Em.
LO 12:5-7 i tok,
5 Tasol long dispela wanpela ples God BIKPELA bilong yupela bai makim long olgeta lain bilong
yupela long putim nem bilong Em long em, yes long ples Em i stap long em, yupela mas wok long
painim na long dispela ples yu mas i kam.
6 Na long dispela ples yupela i mas bringim ol ofa bilong kukim bilong yupela, na pasin bilong kilim
animal bilong mekim ofa bilong yupela, na ol namba ten hap bilong yupela, na ofa bilong
litimapim bilong han bilong yupela, na ol strongpela promis long God, na ol ofa yupela i givim long
laik bilong yupela yet, na ol namba wan pikinini bilong bulmakau samting bilong yupela na long ol
sipsip samting bilong yupela.
7 Na yupela i mas kaikai long pes bilong God BIKPELA bilong yupela long dispela ples. Na yupela i
mas amamas tru long olgeta samting yupela i putim han bilong yupela long em, em yupela na ol
wanhaus bilong yupela, long ol samting God BIKPELA bilong yu i bin blesim yu.
Dispela em i wanpela lo ol mas bihainim. Ol bin nidim long go olgeta long dispela tempel bilong
Bikpela, Solomon bin wokim long Jerusalem, sapos ol bin laik inapim ol wok ol mas mekim na ol
strongpela promis long God.
Tasol, sapos em bin kamap olsem sampela bilong ol bin stap longwe long Jerusalem na sapos wanem
samting ol bin laik ofaim em i namba ten hap bilong ol kamautim bilong kaikai bilong ol, olsem ol
kumu na ol frut bilong ol samting bilong planim long gaden na ol narapela kago i ken bagarap, ol no
bin nidim long bringim ol dispela samting long tempel. Tasol ol mas senisim ol dispela long mani.
Olsem, ol mas salim ol dispela samting pastaim, na hamas mani ol bai kamapim long salim ol dispela
kago, em ol mas bringim long Jerusalem.
LO 14:24-25
24 Na sapos rot em i longpela tumas long yu inap long yu no inap karim dispela, o sapos dispela
ples BIKPELA bai makim long putim nem bilong Em long em, em i stap longwe tumas long yu, taim
God BIKPELA bilong yu i bin blesim yu,
25 Long dispela taim yu mas salim dispela bilong kisim mani na pasim dispela mani long han
bilong yu. Na yu mas i go long dispela ples God BIKPELA bilong yu bai makim.
Tasol, taim taim wok long ron, ol Isrel bin lusim long lukautim dispela tempel o haus yet bilong
Bikpela we ol bin lotu na beten na bringim ol ofa bilong ol long Em. Bikos long pasin bilong givim
baksait bilong ol, haus bilong Bikpela bin kamap samting nating na em bin stap nating.
Dispela bagarap olgeta bilong haus bilong Em i bin kamap long pasin bilong givim baksait bilong ol
Isrel, em as bilong ol toktok bilong God i stap long Hagai 1:4-9.
HAGAI 1:4-9
4 Ating em i taim bilong yupela, O yupela, long stap insait long ol haus bilong yupela i gat banis
antap, na dispela haus i stap pipia?
5 Olsem na nau BIKPELA bilong ol ami i tok olsem, Tingim na skelim ol pasin bilong yupela.
6 Yupela i bin planim planti, na bringim liklik i kam insait. Yupela i kaikai, tasol yupela i no gat
inap. Yupela i dring, tasol yupela i no pulap wantaim dring. Yupela i putim klos long yupela, tasol i
no gat wanpela i hatpela liklik. Na em husat i winim ol pe i winim ol pe bilong putim dispela i go
insait long wanpela bek i gat ol hul.
7 BIKPELA bilong ol ami i tok olsem, Tingim na skelim ol pasin bilong yupela.
8 Go antap long maunten, na bringim diwai, na wokim dispela haus. Na Mi bai kisim amamas
insait long en, na Mi bai kisim glori, BIKPELA i tok.
9 Yupela painim planti, na, harim, em i kamap liklik. Na taim yupela bringim dispela long haus, Mi
bin winim win antap long en. Bilong wanem, BIKPELA bilong ol ami i tok? Bilong wanem, bilong
tingim dispela haus bilong Mi i stap pipia, na yupela i ran olgeta wan wan man i go insait long
haus bilong em yet.
Bikpela bin tokaut long belhat bilong Em long ol Isrel taim ol tingim olsem haus bilong Em i samting
nating, taim ol i no wari liklik maski ol ken lukim olsem tru em i laik pundaun. Tasol, ol haus bilong ol
yet wan wan, ol bin wokim gut na lukautim gut.
Bihain, dispela haus o tempel bilong God long Isrel bin bagarap olgeta. Bikpela Jisas Kraist Em Yet bin
autim tok profet long bagarap olgeta bilong em insait long Matyu 24:15, dispela i tok,
Olsem na taim yupela bai lukim sting samting bilong taim bilong stap nating olgeta, dispela profet
Daniel i toktok long en, i sanap long ples holi, (husat man i ritim, larim em kisim save,)
Bikpela Jisas Kraist bin toktok long wanpela sting samting bilong taim bilong stap nating olgeta long
ples holi, long dispela, profet Daniel bin toktok. Dispela tok profet bin toktok long bagarap olgeta
bilong tempel i laik kamap long Jerusalem, dispela bai kamap olsem wanpela bagarap olgeta i inap
tru, bikos olsem Bikpela Jisas Kraist bin tok, “Bai i no gat wanpela ston i stap yet hia antap long
narapela, long ol bai i no inap tromoi i go daun.”
MATYU 24:1-2
1 Na Jisas i go ausait, na lusim tempel. Na ol disaipel bilong Em i kam long Em bilong soim Em ol
haus bilong tempel.
2 Jisas i tokim ol, Ating i yes long yupela i lukim olgeta dispela samting? Tru tumas, Mi tokim
yupela, Bai i no gat wanpela ston i stap yet hia antap long narapela, long ol bai i no inap tromoi i
go daun.
Sapos yumi ting olsem yumi inap lotuim God insait long wanpela tempel o haus lotu tasol, olsem
wanem sapos em bagarap olgeta olsem wanem samting bin kamap long tempel long Jerusalem?
Ating yu minim yumi no inap lotuim God moa bikos tempel i pinis olgeta tasol? Em i noken kamap
olsem. Tru yumi inap lotuim God maski yumi no go long wanpela tempel o haus lotu.
Yumi ken kisim stia long wanem samting Bikpela Jisas Kraist bin tokim meri Samaria taim Em bin
toktok wantaim em arere long wel bilong Jekop.
JON 4:20-24
20 Ol tumbuna papa bilong mipela i lotu long dispela maunten. Na yupela i tok, long Jerusalem em
i ples we ol man i mas lotu.
21 Jisas i tokim em, Meri, bilipim Mi, aua i kamap pinis, taim yupela bai i no inap lotuim Papa long
dispela maunten, o yet long Jerusalem.
22 Yupela i no save wanem samting yupela i lotu. Mipela save wanem samting mipela i lotu. Long
wanem, pasin bilong kisim bek em i bilong ol Ju.
23 Tasol aua i laik kamap, na nau i stap, taim ol man bilong lotu tru bai lotuim Papa long spirit na
long pasin i tru. Long wanem, Papa i painim kain man bilong lotuim Em.
24 God em i wanpela Spirit. Na ol husat i lotuim Em i mas lotuim Em long spirit na long pasin i tru.
Bikpela Jisas Kraist bin tokim meri Samaria olsem taim bai kam we ol bai no nidim long go long
maunten o long Jerusalem bilong lotuim God. Na dispela taim bai kam tu we ol trupela lotu lain bai
lotuim Papa insait long spirit na long pasin i tru. Dispela “taim” Bikpela Jisas Kraist bin toktok long en
tru em bin stat long dispela taim stret we Em bin toktok i stap wantaim dispela meri Samaria.
Em minim olsem, stat long dispela taim stret, wanpela man husat laik long lotuim God i no nidim
moa long go long wanpela ples ol i makim olsem wanpela haus lotu o tempel bikos nau em ken
lotuim God insait long haus bilong em yet, bikos pasin bilong lotuim God i minim pasin bilong lotuim
Em insait long spirit na long pasin i tru.
Taim yu lotuim God, yu no nidim long pulim strong ol man long bung wantaim long wanpela bikpela
hap olsem wanpela stadium (bikpela ples op bilong soim pilai o samting bilong amamasim ol man) o
coliseum (bikpela hap we ol save wokim kain kain resis). Olsem Bikpela Jisas Kraist, sapos tupela o
tripela i bung wantaim long nem bilong Em, Em bai stap namel long ol. Olsem na, maski em wanem
ples na hamas ol man bung wantaim long dispela ples, Em bai stap namel long ol taim ol bung
wantaim long nem bilong Em.
MATYU 18:20 i tok,
Long wanem, we tupela o tripela i bung wantaim long nem bilong Mi, Mi stap namel long ol long
dispela hap.
Dispela bin kamap tru long ol aposel long dispela taim ol Ju bin givim hevi long ol bikos long bilip
bilong ol long ol skul tok bilong Bikpela Jisas Kraist. Olsem wanem samting bin kamap i no inap long
mekim ol stap orait, ol i no bin go long tempel, tasol ol bin bung wantaim tasol long wanpela haus
wantaim ol dua i pas. Na, tru tru, Bikpela Jisas bin kam namel long ol.
JON 20:19
Nau long dispela de stret long apinun tru, taim em i namba wan de bilong wik, taim ol dua i pas
we ol disaipel i bung, long wanem, ol i pret long ol Ju, Jisas i kam na sanap namel long ol, na tokim
ol, Bel isi i stap long yupela.
Sapos stap bilong ol i no gat rot long kamapim nogut long ol na ol narapela man, ol Kristen bipo bin
bung wantaim long tempel. Tasol sapos em ken kamapim nogut long ol laip bilong ol, ol bin bung
wantaim tasol insait long ol haus bilong ol brata.
(If the situation would not compromise their and other people’s safety, the early Christians
congregated in the temple. But if the situation posed threats to their lives, they just gathered
together in the houses of the brethren.)
APOSEL 20:7-8
7 Na long namba wan de bilong wik, taim ol disaipel i kam bung wantaim bilong brukim bret, Pol i
autim tok long ol, taim em i redi long go long de bihain. Na em i go yet long toktok bilong em inap
long belo biknait.
8 Na i gat planti ol lait long rum antap, we ol i bung wantaim.
Dispela em wanpela taim we ol brata bin bung wantaim long wanpela haus, i no long tempel, long
harim autim tok bilong Aposel Pol.
Yumi mas klia olsem taim Bikpela Jisas Kraist bin kam, Em bin senisim planti samting ol Isrel bin
bilipim na bihainim bipo. Aposel Pol bin toktok long wanpela bilong ol long Aposel 17:24.
APOSEL 17:24
God husat i wokim dispela graun na olgeta samting i stap insait long en, taim yumi luksave olsem
Em i Bikpela bilong heven na dispela graun, i no stap insait long ol tempel ol han i wokim.
Long dispela ves antap, Aposel Pol bin tok olsem God i no stap insait long ol tempel ol han bilong i
wokim bikos Em i stap Bikpela bilong heven na dispela graun na Man bilong kamapim long nating
dispela graun na olgeta samting i stap long em. Tasol, Iglesia ni Cristo (Sios bilong Kraist) bilong
Manalo (wanpela hetman lotu long Filipins) i luk olsem ol i no wanbel wantaim wanem samting
Aposel Pol bin autim, bikos olsem ol bin raitim long rait bilong ol i gat namba, ol i bilip olsem spirit
bilong God i stap insait long ol haus lotu bilong ol.
Taim yumi yusim tok bilong God insait long Baibel olsem as bilong bilip, em i klia stret olsem INC
bilong Manalo i kranki olgeta long ting tu olsem spirit bilong God i stap insait long ol haus lotu bilong
ol, maski ol i luk naispela tru olsem long ai bilong ol.
Tru, long taim bipo, moa yet long taim bilong ol Isrel, spirit bilong God bin stap insait long haus o
tempel we ol bin bung wantaim. Tasol taim Bikpela Jisas Kraist bin kam, Em no bin putim mak olsem
ol ken bung wantaim long ol tempel o haus lotu tasol. Yumi noken lus tingting olsem taim Bikpela
Jisas Kraist bin kam, i bin gat senis long wokpris. I kam long Moses, nau em i Bikpela Jisas Kraist husat
i holim wokpris. Olsem na, taim i bin gat senis long wokpris, senis long lo bin kamap bihain tu.
HIBRU 7:12
Long wanem, bikos wokpris i senis, i gat nid long i mas gat wanpela senis i kamap tu long lo.
Long dispela as i no gat wanpela ves i tok insait long Baibel olsem Bikpela Jisas Kraist bin tok strong
long ol Kristen bipo long wokim ol haus lotu o ol tempel we ol mas lotuim God na holim ol bung
bilong ol.
Taim wokpris bin senis, kontrak bin senis.
(When the priesthood was changed, the covenant was changed.)
HIBRU 8:7-9
7 Long wanem, sapos dispela namba wan kontrak i no gat asua, orait ol i no mas painim ples
bilong namba tu.
8 Long wanem, taim Em i painim asua long ol, Em i tok, Lukim, ol de i kam, Bikpela i tok, taim Mi
bai wokim wanpela nupela kontrak wantaim hauslain bilong Israel na wantaim hauslain bilong
Juda.
9 I no bilong bihainim dispela kontrak Mi wokim wantaim ol tumbuna papa bilong ol long dispela
de, taim Mi kisim ol long han bilong stiaim ol i kam ausait long hap bilong Isip. Bilong wanem, ol i
no bin stap yet insait long kontrak bilong Mi, na Mi no tingting planti long ol, Bikpela i tok.
God bin mekim wanpela nupela kontrak, na Bikpela Jisas Kraist bin bringim dispela nupela kontrak
taim Em bin kam hia long dispela graun. Tasol i no olsem kontrak long taim bilong wokpris bilong
Moses, dispela bin sanap olgeta antap long ol lo bilong bodi sait tasol, dispela kontrak aninit long
wokpris bilong Bikpela Jisas Kraist i stap moa long spirit sait.
Long dispela as, long taim Kristen, i no gat toktok moa long sait bilong dispela ples we ol mas holim
pasin lotu na ol narapela bung. Tru tru, ol Kristen long las hap bilong namba wan handet yia bin bung
wantaim insait long ol haus bilong ol brata tu.
ROM 16:3,5
3 Tok gude long Prisila na Akwila, ol lain bilong helpim bilong mi insait long Kraist Jisas.
5 Wankain olsem tok gude long dispela sios i stap long haus bilong ol. Tok gude long Epinitas, man
i stap klostu tru long bel bilong mi tru, husat i ol namba wan kaikai bilong Akea i go long Kraist.
Prisila na Akwila, tupela i marit. Tupela wantaim bin stap ol woklain bilong God. Na haus bilong ol bin
stap olsem wanpela ples bilong ol bung bilong sios.
Ol brata insait long Leodisia tu bin bung wantaim long haus bilong narapela brata.
KOLOSI 4:15
Tok gude long ol brata husat i stap long Leodisia, na Nimfas, na dispela sios i stap long haus bilong
em.
God i no bin tok strong long ol Kristen long wokim ol tempel na ol haus lotu bikos ol inap holim ol
bung insait long ol haus o long wanpela ples ol i rentim tu. Tru tru, i no gat wanpela namel long ol
aposel bilong Kraist i bin wokim wanpela tempel o haus lotu long taim bilong ol, na tu ol no bin tok
strong long ol brata long wokim wanpela. Ol bin pas long wanem samting Bikpela Jisas Kraist bin tok
olsem ol trupela lotu lain i no nidim moa long wokabaut na go long wanpela ples ol i makim we ol
mas lotuim God. Ol mas lotuim Papa insait long spirit na long pasin i tru.
Yumi inapt ok olsem yumi inap yusim moa dispela tok strong stret bilong Bikpela Jisas Kraist nau,
moa yet olsem olgeta man i bungim wanpela taim hevi.
I gat wanpela bikpela sik i stap. Ol man i no pilim orait long go ausait long ol haus bilong ol bilong
pasim vaires long go nabaut, na i gat ol community quarantine na ol lockdown i stap yet long planti
ples.
Taim yumi stap olsem, mi bilip em i gutpela tingting long lotuim God insait long ol haus bilong yumi
wan wan, moa long go long wanpela haus lotu.
Long sait bilong ol memba bilong Sios bilong God Intenesenel, maski gavman i putim ol lockdown
(taim ol man mas stap insait long haus tasol), ol community quarantine (taim bilong holimpas
wanpela komuniti bilong pasim sik), na ol mak bilong wokabaut, mipela inap yet long lotuim God na
holim ol narapela bung bilong kongrigesen bilong mipela, tasol i no long bodi sait bikos ol brata na ol
susa i stap long ol haus bilong ol wan wan we ol i stap orait. Tasol mipela inap bung wantaim taim
mipela yusim nupela ol rot bilong toktok wantaim na lukim wanpela narapela.
Long dispela rot, mipela inap long bihainim ol tok strong bilong gavman, na long dispela taim tu,
mipela inap long inapim wanem samting Bikpela Jisas Kraist bin toktok long en, “Tasol aua i laik
kamap, na nau i stap, taim ol man bilong lotu tru bai lotuim Papa long spirit na long pasin i tru. Long
wanem, Papa i painim kain man bilong lotuim Em.” (Jon 4:23)
AMEN!
Tok
Lukaut: Ol lain bilong tanim tok bilong mipela ol i lukaut na yusim gut
tru save bilong ol taim ol i bin tanim dispela blog i go long Tok
Pisin. Tasol, ControversyExtraordinary.com i no tok olsem olgeta
infomesen ol i bin tanim i no gat asua bikos long sampela ol samting.
Taim i gat sampela asua namel long rait i nambawan tru i stap long tok
Inglis na rait ol i bin tanim long Tok Pisin, rait i nambawan tru i stap
long tok Inglis i winim narapela oltaim.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn oci_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn umb_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn eng_Latn eng_Latn eng_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn eng_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn lus_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn knc_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn